Diari Oficial de la Generalitat Valenciana


Sumari del DOGV 4109, del 18-10-2001 (2001/10656)

ACORD de 15 d'octubre de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Llíria.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4109

Data del DOGV
:   18-10-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/10600


Data del document
:   15-10-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Llíria
    * administració local
    * expropiació

ACORD de 15 d'octubre de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Llíria. [2001/X10082]
  
El Govern Valencià, en la reunió del dia 15 d'octubre de 2001, adoptà l'acord següent:
  
L'Ajuntament de Llíria, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obertura del carrer En Projecte 4 i 14, actualment carrers Farmacèutic Josep Marqués Gil i Ponent.
  
Aquesta declaració d'urgent ocupació es justifica per les següents raons:
  
L'obra d'obertura dels carrer En Projecte 4 i 14, actualment carrers Farmacèutics Josep Marqués Gil i Ponent, ha de realitzar-se amb celeritat ja que cal per a solucionar els problemes urbanístics, de trànsit i seguretat vial que pateix la zona. Així mateix, l'obra ha sigut inclosa i subvencionada a través dels plans provincials d'obres i serveis de la Diputació Provincial de València, i el retard en l'execució pot donar lloc a la pèrdua de la subvenció concedida, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Llíria per a l'execució del projecte d'obertura dels carrers En Projecte 4 i 14, actualment carrers Farmacèutic Josep Marqués Gil i Ponent.
  
Relació de béns afectats
  
Parcel·la 1.
  
- Propietaris: senyor Miguel María Gil Tuduri, c/ Pechuán, núm. 14, Madrid; senyor Miguel Pérez Gil, c/ Llibertat, núm. 6, Llíria.
  
- Superfície afectada: 500,40 m².
  
- Referència cadastral: 6600414.
  
- Construccions i plantacions: cap.
  
- Registre de la Propietat: no hi consta la inscripció.
  
Parcel·la 3.
  
- Propietari: senyor Vicente Domingo Castellano, Pla de l'Arc, 23, Llíria.
  
- Superfície afectada: 16,36 m².
  
- Referència cadastral: 6600420.
  
- Construccions i plantacions: cap
  
- Registre de la Propietat: No hi consta la inscripció.
  
Parcel·la 4.
  
- Propietari: senyor José Tatay Planells, c/ Germans Ríos Seguí, 3, Llíria.
  
- Superfície afectada: 23,64 m².
  
- Referència cadastral: 6600412.
  
- Construccions i plantacions: cap.
  
- Registre de la Propietat: tom 123, foli 18, finca 15.653, inscripció 1a.
  
Parcel·la 5.
  
- Propietaris: pertany en proindivís al senyor Salvador Pareja Verdeguer (2/11 parts), senyor Miguel Enguídanos Novejarque (1/11), senyor Vicente Domingo Castellano (1/11), senyor Rafael Solaz Picó (1/11), senyor Gregorio Orero Moreno (1/11), senyor José Tatay Planells (1/11), senyor Miguel Frontera Palacios (1/11), hereus de senyora Josefina Puchol Agustí (1/11), senyor Miguel Durá Enguídanos (1/11), senyor Miguel i senyor Juan Bautista Torrijos Sancho (1/11).
  
- Superfície afectada: 47,77 m².
  
- Referència cadastral: no té perquè estar considerat pel cadastre com a carrer obert i en servei.
  
- Construccions i plantacions: cap.
  
- Registre de la Propietat: tom 123, foli 14, finca 15.652, inscripcions diverses.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra aquest els recursos següents:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició, podrà interposar en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen interposar-hi qualsevol altra via que estimen oportuna.
  
València, 15 d'octubre de 2001
  
El conseller secretari del Govern Valencià,